

# **ОБЩИНА ТУТРАКАН**

## **7600 Тутракан, ул.“Трансмариска” № 31,тел. 0866/60621, факс:0866/60636**

**E-mail:** **tutrakan@b-trust.org**

Изх. **№ РД – 12 - 1844 /17.03.2014г.**

**РАЗЯСНЕНИЯ ПО РЕДА И ПРИ УСЛОВИЯТА НА**

**ЧЛ.29 ОТ ЗАКОНА ЗА ОБЩЕСТВЕНИТЕ ПОРЪЧКИ**

**ДО ВСИЧКИ ЛИЦА**

**ОТНОСНО:** Постъпило запитване, заведено в Деловодството на Община Тутракан под вх. **№ РД – 12 - 1844 /14.03.2014г.**  по обществена поръчка с предмет**: „Избор на изпълнител на строително-монтажни работи на обект: „Реконструкция на електропреносна мрежа ниско напрежение по ул. „Рибарска” в гр.Тутракан”,** открита с решение № ПО – 08 -04 /10.03.2014г. на Кмета на Община Тутракан и публикувано обявление в РОП на АОП № 590804/10.03.2014г.

**УВАЖАЕМИ ДАМИ И ГОСПОДА,**

**В Деловодството на Община Тутракан е постъпило запитване със следният формулиран въпрос** по обществена поръчка с посочения по – горе предмет**:**

**ВЪПРОС:**

1. *В техническата спецификация е написано следното:*

**Обхват на поръчката**

Съществуващите кабелни мрежи се демонтират, заедно със стълбовете и прилежащите към тях електромерни табла. Демонтираните кабели и стълбове се предават на електроразпределителното дружество.

* Първият стълб на северната страна на улицата, най близко до ТП, да се демонтира. Той служи само за опъване на кабелите;
* Да се запази стълба от южната страна на пътя, най близо до ТП.
* Да се монтират 3бр. разпределителни касети(РК) на указаните по проект места;
* Да се захранят от ТП „Рибарска махала”, чрез кабел САВТТ/3х195+95/мм2 разпределителните касети;
* Разпределителните касети са комбинирани със секция с електромерни табла, със схеми по проект;
* ОТ РК са захранени съответния брой електромерни табла. Мястото на електромерните табла и РК е съобразено с архитектурните изисквания и обслужване на съответните абонати;
* Захранващите кабели до Тел.м са САВТТ/4х16/мм2, като само кабелът за „Лодкостроител” е САВТТ/4х25/мм2;
* От съответните електромерни табла да се възстанови с подземно захранване на ел.таблата на прилежащите сгради. Трасетата да са изберат на място;
* От РК-1 да се захрани, чрез кабел СВТ /5х35/мм2 близкостоящият стълб мрежа НН по ул.”Малчика”.
* Кабелите се полагат в кабелен изкоп 0,40/0,80м по указаните трасета, като се избират така, че да отстояват на 0,60м от регулациите на имота.
* Кабелите от ТП до РК преминават по РVС тръби положени по друг договор. При пресичане на пътно платно кабелите се изтеглят в РVС тръби в кабелен изкоп 0,40/1,10м. тези трасета са съобразени с кабелните шахти изградени по друг договор.

**Всички описани кабели в техническата спецификация ги няма заложени в количествено – стойностната сметка.Там фигурират следните позиции:**

|  |  |  |  |
| --- | --- | --- | --- |
| 8 | Доставка и полагане кабел СВВТТ 4x185 в тръба | м | 300,00 |
| 9 | Доставка и полагане кабел СВВТТ 4x35 в тръба |  | 45,00 |
| 10 | Доставка и полагане кабел СВВТТ 4x16 в тръба | м | 270,00 |
| 11 | Доставка и полагане кабел СВТ 5x10 в изкоп | м | 30,00 |
| 12 | Доставка и полагане кабел СВТ 3x6 в изкоп | м | 940,00 |
| 13 | Доставка и полагане кабел СВТ 5x16 в тръба | м | 25,00 |
| 14 | Доставка и полагане кабел СВТ 3x6 в тръба | м | 360,00 |
| 15 | Доставка и полагане кабел СВТ 3x6 в изкоп | м | 45,00 |

*Моля дайте пояснение по горния казус. Количествената сметка ли трябва да гледаме при офериране на поръчката, трябва ли да взимаме в предвид описаните кабели в техническата спецификация, и ако е ДА, дайте актуална количествена сметка.*

**На основание чл.29, ал.1, /второ изречение/ от ЗОП, във връзка с отправеното писмено искане за предоставяне на разяснения, се правят следните такива:**

**При изготвяне на офертата, участниците следва да се съобразяват с представената към документацията КСС Образец №14.**

***С уважение,***

***Възложител:***

***д-р Димитър Стефанов***

***Кмет на Община Тутракан***